En solcelle omdanner solstråler til elektrisk energi som så kan brukes til å tenne en lyspære eller forsyne en datamaskin med elektrisk strøm. Et annet eksempel på en slik energiovergang er når en person løper en lengde og så hopper på et skateboard. Når personen gjør dette, vil energien i musklene (fra forbrenningsreaksjonene i muskelcellene) overføres til bevegelsesenergi. Her er musklene energikilde og skateboardet energimottaker. Energimottakeren vil i dette tilfellet settes i fart. Dersom flere ledd følger etter denne handlingen, vil vi få en energikjede. Da vil flere av leddene bli både energikilder og energimottakere.